**Δρ. ΠΑΥΛΟΣ ΚΑΨΑΜΠΕΛΗΣ**

**Πρόεδρος Ι.Σ. Ζακύνθου**

**Μέλος Δ.Σ. του Π.Ι.Σ.**

Ζάκυνθος 18-07-2022

ΘΕΜΑ: « Σχετικά με την Αλλαγή Σύνθεσης της Γ.Σ. του Π.Ι.Σ.»

Αγαπητές και Αγαπητοί Συνάδελφοι,

Στην σύσκεψη των Προέδρων των Ιατρικών Συλλόγων στις 12/07/2022, διαπιστώθηκε κατά τη συζήτηση και δεν διαψεύθηκε, ότι από κανέναν Ιατρικό Σύλλογο δεν υποκινήθηκε ούτε και κατατέθηκε πρόταση στο Υπουργείο Υγείας, για αλλαγή στη σύνθεση της Γ.Σ. του Π.Ι.Σ..

Επίσης είναι γνωστό, τουλάχιστον από εικοσαετίας, ότι κάποιοι μεγάλοι Ιατρικοί Σύλλογοι επιθυμούν την αναλογικότερη εκπροσώπηση τους στη Γ.Σ. του Π.Ι.Σ. , χωρίς να προκύπτει ότι τελευταία έχουν κάνει κάποιες ενέργειες.

Από το σχέδιο της απαντητικής επιστολής (το οποίο προφανώς συντάχθηκε από τον Πρόεδρο) φαίνεται ότι το θέμα μένει μετέωρο, χωρίς να μας γνωρίζει και την δική του άποψη επ’ αυτού.

Είναι προφανές λοιπόν, ποιος είχε όφελος να δημιουργήσει τεχνηέντως όλο αυτό το θέμα αυτή τη στιγμή, προκειμένου να διχάσει προκαλώντας αντιπαράθεση μεταξύ μεγάλων και μικρών Ιατρικών Συλλόγων (ενόψει των εκλογών των Ι.Σ. και του Π.Ι.Σ., ώστε να αποπροσανατολίσει από τις αποτυχίες και τα προβλήματα που έχει δημιουργήσει) και ταυτόχρονα ως «Πόντιος Πιλάτος» αφενός να πουλάει εκδούλευση στους μεγάλους Ι.Σ. ότι συζητάει το θέμα και αφετέρου, που είναι και το επιδιωκόμενο , να παρουσιάζεται ως προστάτης των μικρών Ι.Σ.

Με εκτίμηση,

Δρ. Παύλος Καψαμπέλης